สวัสดีค่ะ มีเรื่องจะสอบถามค่ะคือหนูกินยาคุม 28 เม็ด แต่ประจำเดือนไม่มาหนูเลยกินต่อมาจนถึงเมื่อคืน เป็นเม็ดที่ 14 ของแผงที่ 2 นะคะ ประจำเดือนมีมานิดหน่อยแบบ จุดเล็กๆ เปอะ กางเกงชั้นในอ่ะค่ะ ซื้อที่ตรวจครรภ์มาตรวจ ขึ้น 1 ขีดค่ะ *หนูควรกินยาคุมต่อไปหรือพักยาคุมไปก่อนดีคะ มีเพศสัมพันธ์ไม่ได้ป้องกันอย่างอื่นเลยค่ะ กินแต่อย่างคุมอย่างเดียว และหลั่งในด้วยค่ะ **หนูน้ำหนักตัวเยอะนะคะ ** เป็นอะไรไหมคะแบบนี้
สวัสดีค่ะ การมีเลือดออกทางช่องคลอดในระหว่างที่ใช้ยาคุมกำเนิดสามารถเกิดได้ค่ะ แต่มักเป็นเลือดออกแบบแค่กระปริดกระปรอยติดกางเกงใน และเกิดแค่ในช่วง 1-3 แผงแรกหากเลือดออกจากช่องคลอดมากจนต้องใช้ผ้าอนามัยและเป็นติดต่อกันหลายวันอาจมีสาเหตุอื่นๆเช่น การติดเชื้อในช่องคลอด ปากมดลูก หรือมดลูก มีการอักเสบของอวัยวะในอุ้งเชิงกราน มีโรคติดต่อทางเพศสัมพันธ์เช่นหนองใน ภาวะแทรกซ้อนจากการตั้งครรภ์ มีเนื้องอกมดลูก เป็นต้น ควรไปพบสูตินรีแพทย์เพื่อหาสาเหตุต่อไปขณะนี้งดการมีเพศสัมพันธ์ไปก่อน ไม่ซื้อยาปรับฮอร์โมนใดๆมารับประทานเอง หากเลือดออกไม่มาก สามารถรับประทานยาคุมกำเนิดแบบแผงต่อไปได้ ถ้ารับประทานยาคุมอย่างสม่ำเสมอทุกวัน และเริ่มทานในช่วงที่ไม่ได้ตั้งครรภ์แน่นอนโอกาสตั้งครรภ์น้อยกว่า 1% ค่ะ